|  |  |
| --- | --- |
| **[\*]**  Székhely: [\*]  Cégjegyzékszám: [\*]  Képviselő: [\*]  Eladó | **Vasas Sport Club**  1139 Budapest, Fáy u. 58.  Fővárosi Törvényszék: 01-02-0000665  képviseli: Markovits László, elnök  Vevő |

Előzmény

1. Vevő pályázatot írt ki jégkészítő gép (Rolba) beszerzés tárgyában továbbiakban: **Pályázati eljárás**). A pályázati eljárás eredményeként Vevő Eladóval, mint nyertes ajánlattevővel, megköti jelen adásvételi szerződést (továbbiakban: **Szerződés**).

Adásvétel

1. Az Eladó eladja, a Vevő pedig megvásárolja az Eladó kizárólagos tulajdonát képező, az Eladó nyertes ajánlata szerinti műszaki jellemzőkkel rendelkező újjégkészítő gépet (rolba):

**1 db [\*] gyártójú, [\*] típusú,** a mellékelt műszaki leírás szerinti paraméterekkel és felszereltséggel.

1. Jelen szerződés értelmezésében újnak minősül a jégkészítő gép, amely még nem volt használatba véve, továbbá a gyártási éve nem lehet korábbi, mint 2020. év.
2. Eladó köteles a Jégkészítő gépet legkésőbb **[\*]** napjáig leszállítani üzembe helyezve és Vevő által igazoltan átadni a Vevő 1046 Budapest, Homoktövis utca 1. alatti telephelyére.
3. A Jégkészítő gép üzembe helyezését Eladó bonyolítja le.

Vételár

1. A Jégkészítő gép vételárát a felek a kölcsönösen kialkudott alábbi összegekben állapítják meg:
   1. **[\*]** gyártmányú, **[\*]** típusúJégkészítő gép vételára: **[\*] Euro**, azaz **[\*]** Euro,
2. A vételár tartalmazza valamennyi adót, esetlegesen felmerülő illetéket (a vagyonszerzési illeték és a kötelező biztosítás kivételével), valamint az adásvétel teljesítésével kapcsolatosan felmerült költséget.

Dokumentáció, műszaki leírás

1. Eladó a Szerződést a Pályázati eljárás során benyújtott dokumentumok és Eladó nyertes ajánlatában (továbbiakban: **Dokumentáció**) foglaltak betartása mellett köteles teljesíteni. A Dokumentációt a Pályázati eljárás során részben Vevő Eladó rendelkezésére bocsátotta, részben azok a Pályázati eljárás lefolytatása során keletkeztek.
2. Eladó biztosítja, hogy a jelen szerződés tárgyát képező Jégkészítő gép megfelel a Pályázati eljárás ajánlati felhívásában 1. számú mellékletében szereplő, jelen szerződés mellékletét is képező birtok-átruházási jegyzőkönyv műszaki követelményeinek (**Minimum követelmények**).

Átadás, birtok- tulajdonjogátruházás

1. Eladó köteles Vevőt értesíteni a szállítás időpontjáról, oly módon, hogy az átvételre a teljesítési határidőben sor kerülhessen.
2. Eladó a Jégkészítő gépet esetlegesen hatósági jelzésekkel ellátva, és a Birtokátruházási jegyzőkönyv szerinti dokumentációval együtt rendeltetésszerű használatra alkalmas, új állapotban, a hozzátartozó tartozékokkal, alkatrészekkel, indítókulcskészlettel együtt tisztán köteles Vevő részére átadni.
3. Az átvétel során Vevő ellenőrzi a Jégkészítő gép azonosító adatait, és alaposabb vizsgálat nélkül felismerhető Műszaki követelményeit, tulajdonságait, átadásra kerülő, magyar nyelvű dokumentációját a mellékelt Birtokátruházási jegyzőkönyv szerint.
4. Az átvétellel Eladó átruházza birtokát Vevőre azzal, hogy a birtokátruházás napjától kezdve a Vevő viseli a Jégkészítő gép terheit és a kárveszélyt, valamint szedi hasznait.

Tulajdonjog

1. Eladó a Jégkészítő gép tulajdonjogát a Jégkészítő gép átadásával, külön jogcselekmény nélkül ruházza át Vevőre.

Fizetési feltételek

1. Vételár kifizetésére csak a szerződésszerű, Vevő által leigazolt átvételt követően kerülhet sor.
2. A teljes Vételárról, és az elszámolható költségekről Eladó köteles az átvételt követő 5 napon belül számlát kibocsátani, 15 napos fizetési határidővel, előleg vagy részszámla fizetésére nem kerül sor.
3. A számlák kiegyenlítése banki átutalással a számla kiállításától számított 15 napos fizetési határidővel történik.
4. A külföldi adóilletőségű Eladó köteles a szerződéshez arra vonatkozó meghatalmazást csatolni, hogy az illetősége szerinti adóhatóságtól a magyar adóhatóság közvetlenül beszerezhet a nyertes ajánlattevőre vonatkozó adatokat az országok közötti jogsegély igénybevétele nélkül.

A teljesítés biztosítékai

Fizetési késedelem

1. Vevő köteles a késedelembe esés napjától kezdődően minden késedelemmel érintett nap után a mindenkori Ptk. szerinti késedelmi kamatot is megfizetni Eladó részére.

Szavatosság, jótállás

1. Az Eladó szavatol a Jégkészítő gép per-, teher- és igénymentességéért.
2. Eladó szavatol, hogy a Jégkészítő gép teljes körűen megfelel a Minimum követelményeknek, és a Műszaki leírásnak.
3. Az Eladó kijelenti, hogy a Jégkészítő gép korának és a műszaki feltételeknek megfelelő, rendeltetésszerű használatra alkalmas állapotban van, rejtett hibájáról nincs tudomása.
4. Hibás teljesítés, szavatossági, jótállási igény esetén az Eladó a Vevő felszólítására köteles a hiba kivizsgálását, szükség szerint kijavítását 48 órán belül megkezdeni, és a Vevő által tűzött észszerű határidőn belül teljes körűen befejezni.
5. Eladó szavatol, hogy a Jégkészítő gépnek Magyarországon biztosítva van az alkatrészellátása, valamint szervízelése a Jégkészítő gép gyártója által hitelesített márkaszervízben, a jogszabály által előírt, és az Ajánlattevő által vállalt jótállás teljesítéséhez szükséges időszakban.
6. Felek megállapodnak, hogy amennyiben a jégkészítő gépnek nincs hitelesített márkaszervize Magyarországon, úgy a jégkészítő gépet az Eladó által képesített szerelők, amennyiben a hiba típusa, mértéke lehetősévé teszi, a helyszínen javítják meg.
7. Eladó a Jégkészítő gépre **legalább 24 hónapig** teljes körű jótállást biztosít.
8. Eladó szavatol, hogy a Jégkészítő gép fődarabjait, a motor, elektromechanikus rögzítőfék, tengelyenkénti külön hajtás, akkumulátor, víztartály, gyaluló egység, a Jégkészítő gépet előállító gyártónál a gyártósoron építettek be.

Kötbér

Kötbérek közös szabályai

1. Eladó az egyes kötbéreknél részletezett szerződésszegése esetén Vevő jogosult a jelen fejezetben rögzített kötbért követelni az Eladóhoz címzett írásbeli nyilatkozatban.
2. Eladó a Vevő kötbérigényét a kötbérigény kézbesítésétől számított 15 napon belül érdemben kifogásolhatja, a határidő elteltével a kötbér a nem kifogásolt rész tekintetében Eladó által elismertnek minősül.
3. A kötbér a szerződésszegő magatartás, késedelem, vagy a meghiúsulás első napjától esedékes.
4. Vevő jogosult az Eladó által elismert késedelmi kötbér követelését vételár fizetési kötelezettségébe beszámítani. Azonos tényalapból származóan nem lehet különböző kötbérigényt érvényesíteni.
5. A kötbér követelés Vevő általi érvényesítése nem mentesíti Eladót a jelen szerződés keretében vállalt kötelezettségeinek teljesítése alól, ide nem értve a Késedelmi kötbér érvényesítése esetén a Szerződéses határidő betartásának kötelezettségét.
6. Vevő jogosult a kötbér összegét meghaladóan a szerződésszegésből fakadó kárát érvényesíteni. A Vevő szerződésszegésből fakadó teljes kár megtérítését követelheti, ha kötbérigényét nem érvényesítette.

Késedelmi kötbér

1. Amennyiben Eladó a teljesítési határidőt olyan okból, amelyért felelős, elmulasztja, úgy Vevő jogosult minden késedelmes nap után, a teljes nettó Vételár 1%-nak (azaz egy százalék), összesen azonban legfeljebb 20%-nak (húsz százalék) megfelelő Késedelmi kötbért érvényesíteni Eladóval szemben.

Meghiúsulási kötbér

1. A szerződés Eladó ellenőrzési körében felmerülő okból történő meghiúsulása esetén Eladó jogosult a teljes nettó Vételár 20%-nak (azaz húsz százalék) megfelelő Meghiúsulási kötbért érvényesíteni Eladóval szemben.

Felelősségi rendelkezések

Felelősség korlátozása, kizárása

1. Amennyiben bármely Fél nem követeli meg a jelen szerződésbe írt megállapodások időbeni érvényesülését, vagy annak érvényesítése érdekében haladéktalanul nem lép fel, nem gyakorolja valamely, jelen szerződés alapján őt megillető jogot, jogorvoslatot, ez nem tekinthető jogai későbbi érvényesítéséről való lemondásnak.

Közreműködők

1. Eladó a közreműködők teljesítéséért, magatartásáért és mulasztásáért úgy felel, mint a sajátjáért.

Értékarányosság

1. A Vételárat felek értékarányosnak tekintik a Jégkészítő gép típusával, felszereltségével, korával, új, használatlan műszaki állapotával, és kizárják a szerződés feltűnő értékaránytalanságra alapozott megtámadását.

Szerződés megszűnése

1. Eladó jogosult Vevő 30 napot meghaladó fizetési késedelme esetén elállni a szerződéstől.
2. Vevő jogosult elállni a szerződéstől, amennyiben Eladó nem teljesíti a szerződést határidőben, a Jégkészítő gép a birtokátruházáskor nem alkalmas rendeltetésszerű használatra, illetve lényeges műszaki állapota, vagy felszereltsége változott a szerződéskötéskori megtekintett állapothoz képest.
3. Vevő a Ptk.-ban foglaltak szerint elállhat.
4. Az Eladó a jelen Szerződés teljesítésének teljes időtartama alatt köteles tulajdonosi szerkezetét a Vevő és bármely, a jelen Szerződés és jelen Szerződés teljesítésének ellenőrzésére jogosult szerv számára megismerhetővé tenni.
5. Az elállás írásban a szerződésben rögzített kézbesítési szabályok szerint érvényes.
6. A szerződés idő előtti megszűnésekor Felek egymással kötelesek elszámolni 8 napon belül.

Szerződéskötés, felek jogviszonya

Szerződéskötés alaki kellékei

1. Felek kijelentik, hogy szerződéskötési képességük jogi korlátozás alá nem esik, a szerződés megkötésének, érvényességének és hatályba lépésének nincs további feltétele.

Szerződésmódosítás, jognyilatkozat

1. Jelen szerződés kizárólag Felek közös megegyezése alapján, írásban módosítható, az írásbeliség elmaradásával tett módosítás érvénytelen. Amennyiben az Eladó kezdeményezi a szerződésmódosítást, a kezdeményezést követő 15 napon belüli Vevői felhívásra az általa kezdeményezett feltételekkel köteles a szerződésmódosítást megkötni.
2. A Felek jogról lemondó, vagy abból engedő nyilatkozata csak írásban érvényes.
3. Írásbeli nyilatkozatnak minősül a nyilatkozattételre jogosult személy által aláírt eredeti irat, illetve annak faxon továbbított másolata.
4. A Megállapodás teljesítése során szükséges nyilatkozatot, utasítást, adatközlést kizárólag a Felek törvényes képviselői, illetve az alább megjelölt kapcsolattartó személyek, illetve meghatalmazottjaik jogosultak.
5. Felek kapcsolattartásra jogosultként kijelölik:
   1. **Eladó részéről: [\*]**
   2. **Vevő részéről: Szabó-Pap Gergely, tel.: +36 20 9439686, e-mail: g.szabopap@vasassc.hu**
6. A szerződés módosítására csak a Felek törvényes képviselője, illetve meghatalmazottja jogosult.

Kézbesítés

1. Jelen szerződéssel, és annak teljesítésével, megszűnésével kapcsolatos minden nyilatkozatot személyesen, futárral, postán (bérmentesített könyvelt levélpostai küldeményként), faxon kell kézbesíteni, a szerződésben megadott, vagy a kézbesítés szabályai szerint közölt, ennek hiányában a közhiteles nyilvántartás szerinti címekre. Sikeres kézbesítés vagy az átvétel megtagadása esetén annak napjával, a más módon sikertelen postai kézbesítés esetén pedig a feladást követő 5. napon kézbesítettnek kell tekinteni a küldeményt. A határidős nyilatkozatokat a határidő leteltéig kell kézbesíteni.

Változás a Felek személyében

1. Eladó személye kizárólag a Ptk. vonatkozó rendelkezései szerint változhat meg.

Adásvétel költségei

1. A szerződéskötéssel, a Jégkészítő gép tulajdonjogának átruházásával kapcsolatosan felmerült költségek (pl. ügyvédi munkadíj, illeték, eljárási díj, stb.) a Vevőt terheli.

A szerződés hatálya

Vonatkozó szabályok

1. Jelen szerződés alkalmazása során, illetve az általa nem szabályozott kérdésekben a Polgári Törvénykönyvről szóló 2013. évi V. törvény (Ptk.), az adózás rendjéről szóló 2017. évi CL. törvény (a továbbiakban: Art.) törvény rendelkezései és egyéb, vonatkozó szabályozások az irányadók.
2. Eladó esetleges általános szerződési feltételei nem részei a felek közötti megállapodásnak.

Részleges érvénytelenség

1. A jelen szerződés egyes kikötéseinek érvénytelensége, illetve érvénytelenné válása nem érinti a szerződés egyéb részeinek érvényességét. Ez alól kivétel, ha a részleges érvénytelenség olyan fokban érinti jelen Megállapodást, hogy az érvénytelenné vált rész nélkül bármelyik Félnek nem állt volna érdekében a Megállapodás aláírása. Ez esetben Felek kötelesek együttműködni érvényes Megállapodás megkötése érdekében, illetve amennyiben ez nem lehetséges, a fennálló jogviszonyukat a polgári jogi elvárhatóság és együttműködés jogelveinek, valamint a Megállapodás még érvényes részeinek figyelembevételével kötelesek befejezni.

Nyelv

1. A szerződés és a szerződéssel kapcsolatos kommunikáció, értesítések, nyilatkozatok nyelve a magyar.

Adatvédelem

1. A szerződés teljesítésének érdekében Felek egymás felé szükség szerint adatszolgáltatást teljesítenek, kizárólag a szerződés teljesítéséhez szükséges mértékben. Felek rögzítik, hogy az adatkezelés célja jelen szerződés célján alapszik és az adatszolgáltatás önkéntes. Az adatot szolgáltató fél szavatol, hogy az átadott adatokkal jogszerűen rendelkezik, és azokat jogszerűen továbbítja. Felek az adatokat a szerződés teljesítéséhez szükséges mértékben jogosultak továbbítani, a szerződés teljesítésében közreműködőknek, illetve a Felek adminisztratív, könyvviteli vagy jogi partnereinek.

Titoktartás

1. Felek megállapodnak, hogy a másik Félről tudomásukra jutott vagy birtokukba került, nyilvánosságra még nem jutott adatok, tények, körülmények és egyéb információk, különösen, amelyek üzleti tevékenységükkel, gazdálkodásukkal, pénzügyi és jogi helyzetükkel kapcsolatosak, a másik Fél üzleti titkát képezik.
2. Üzleti titkot Felek egyike sem hozhat nyilvánosságra, illetve harmadik személyek tudomására, ide nem értve a szerződés céljának megfelelő felhasználást, illetve azt az esetet, ha a titokkal érintett Fél ehhez írásban hozzájárul vagy ezt más törvény, illetve más kötelező érvényű rendelkezés, bírósági határozat előírja. Az üzleti titok felhasználása ez esetben is csak az előírt, illetve engedélyezett mértékben, a másik Fél üzleti titkának titokban maradásához való jogos érdekének tiszteletben tartásával történhet. Bármely fél munkatársai, közreműködői a másik fél üzleti titkát csak jelen szerződés teljesítéséhez szükséges mértékben ismerheti meg.
3. Bármely fél a szerződésszegésből eredő jogai érvényesítése céljából az üzleti titkot oly mértékben felhasználhatja, továbbíthatja, amely jogainak megvédése, érdekeinek érvényesítése érdekében adott helyzetben szükséges. A szükségesség mértékének szerződésszerűségét vélelmezni kell, a szerződésszegő fél együttműködésének hiánya, illetve indokolatlan késedelme esetén.
4. A szerződés megszűnése után az azzal összefüggésben írott vagy más rögzített formában nyújtott információkat a másik fél kérelmére vissza kell juttatni részére vagy a másik Fél választása szerint meg kell semmisíteni azt.
5. E titoktartási kötelezettségeket – a szerződés tárgyával összefüggésben – a jelen megállapodás aláírása előtt megszerzett információk esetében is alkalmazni kell és ezen kötelezettség a megállapodás megszűnése után is korlátlan ideig érvényes.

Szerződés ellenőrzése

1. Eladó tudomással bír arról, hogy a költségvetési pénzeszközök felhasználásával kapcsolatban az Állami Számvevőszék az állami számvevőszékről szóló 2011. évi LXVI. törvény 5. §-a, a kormányzati ellenőrzési szerv az államháztartásról szóló 2011. évi CXCV. törvény 63-68. §-ai alapján ellenőrzési jogosultsággal rendelkezik.
2. Eladó köteles tűrni, hogy az ellenőrzésre jogosult szervek a szerződés teljesítésével kapcsolatos ellenőrzési és vizsgálati tevékenységüket zavartalanul folytathassák, Eladó köteles a szerződésben vállalt kötelezettségei teljesítéséhez kapcsolódó iratokat, bizonylatokat, könyveket, nyilvántartásokat az ellenőrzés során az ellenőrzést végző szervezetek bármelyikének kérésére rendelkezésre bocsátani, az ellenőrzéshez szükséges információk, adatok, tények, körülmények, egyéb feltételek megismerését biztosítani, illetve a szükséges felvilágosítást megadni, valamint az ellenőrző szervekkel az ellenőrzés során együttműködni.
3. Jelen szerződés 7 oldalon 68. pontból áll, és 4 példányban készült.

Melléklet

1. Műszaki leírás
2. Birtokátruházási jegyzőkönyv

1. sz. melléklet

Birtokátruházási jegyzőkönyv

Eladó:

képviseletében eljár:

Vevő: Vasas Sport Club

képviseletében eljár:

Birtokátruházás helye:

Birtokátruházás időpontja: 2021. …………………hó ………nap … óra … perc

Jégkészítő gép gyártmánya: ………………… Típus: …………………….

Felszereltség: ……………..

**Műszaki leírás ellenőrzése**

* teljes magasság vezetőfülke nélkül, nyitott hó tartállyal: maximum 2400 mm,
* elektromechanikus rögzítő fék,
* hidraulikus meghajtású oldalkefe, lengéscsillapítók által biztosított rugózással,
* a vezetőfülkéből elektronikusan állítható marási mélység,
* könnyen hozzáférhető és mozgatható akkumulátor egység (töltővel): 80V- 625Ah (minimum 18 jégkészítés / egy töltés),
* víztartály: minimum 950 l (opcionális lehetőség a hó tartállyal történő csatlakoztatásra a min. 2500 liter vízmennyiség elérésének érdekében),
* hó tartály: minimum 3,6 m³ (tömörítve),
* gyaluló egység anyaga: rozsdamentes acél,
* kés vágószélessége: minimum 2100 mm,
* utólag rendelhető és csatlakoztatható további eszközök és tartozékok,
* beépített automatikusfelismerő rendszer az opcionális, utólag megrendelt eszközök és tartozékok gyors csatlakoztatása érdekében,
* a jégkészítő gép használatának helyszínen történő betanítása,
* maximum 48 órán belüli szerviz- és legfeljebb 72 órán belüli alkatrészellátás vállalása.

2.sz. Melléklet

**Dokumentáció:**

* Szervízkönyv
* Kezelési és karbantartási útmutató
* Műszaki specifikáció
* Javítási útmutató
* Jótállási füzet vagy bármilyen garancia levél
* Típusbizonyítvány
* Alkatrész katalógus